Diari Oficial de la Generalitat Valenciana


Sumari del DOGV 9736, del 30-11-2023 (2023/12712)

Extracte de la convocatòria de 27 de novembre de 2023, de la Universitat Miguel Hernández d'Elx, d'ajudes per a la formació de personal investigador predoctoral 2023 associades a projectes de generació de coneixement 2022.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9736

Data del DOGV
:   30-11-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/12930


Data del document
:   27-11-2023

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * Universitat Miguel Hernández d'Elx

Extracte de la convocatòria de 27 de novembre de 2023, de la Universitat Miguel Hernández d'Elx, d'ajudes per a la formació de personal investigador predoctoral 2023 associades a projectes de generació de coneixement 2022. [2023/12890]  
BDNS (identif.): 729793.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/729793)  
  
Primer. Persones beneficiàries  
Aquelles persones que estiguen matriculades o admeses en un programa de doctorat per al curs 2023-2024 en el moment de presentació de la sol·licitud. També poden sol·licitar-les totes aquelles persones que, en el moment de presentació de la sol·licitud, tot i no estar matriculades o admeses en un programa de doctorat, estiguen en disposició d'estar-ho en la data en què es formalitze el contracte.  
  
Segon. Objecte  
La formació de personal investigador predoctoral associat a les ajudes de projectes de generació de coneixement-convocatòria 2022, mitjançant el finançament dels costos de contractació del personal investigador predoctoral, d'estades en centres d'I+D i de les despeses de matrícula derivades dels ensenyaments de doctorat. Així mateix, es finança un període d'orientació postdoctoral, una vegada obtingut el títol de doctor/a, destinat al perfeccionament i l'especialització professional d'aquest personal investigador, sempre que l'obtenció del títol es produïsca durant el període d'execució de l'actuació per a la formació de personal investigador predoctoral.  
  
Tercer. Bases reguladores  
https://boumh.umh.es/files/2023/11/RR\_03494\_2023.pdf  
  
Quart. Quantia  
La dotació màxima total per a aquesta convocatòria és de 465.122,89 euros, repartits en quatre ajudes de fins a 116.280,72 euros cadascuna. Les quanties de les ajudes predoctorals són les següents:  
a) En relació amb l'ajuda per al finançament del contracte, inclou la retribució bruta anual de 17.651,64 euros més la quota empresarial de Seguretat Social per a la primera anualitat, 18.912,48 euros més la quota empresarial de Seguretat Social per a la segona, 23.640,60 euros més la quota empresarial de la Seguretat Social per a la tercera i quarta. Aquestes ajudes es cofinancen amb càrrec a fons del FSE+.  
b) En relació amb l'ajuda per a cobrir el cost de la indemnització a la finalització del contracte, l'import total de l'ajuda és de 2.794,84 euros. L'ajuda es distribueix de la forma següent: 588,39 euros per a la primera anualitat, 630,42 euros per a la segona, i 788,02 euros per a la tercera i quarta.  
c) En relació amb l'ajuda per a cobrir despeses derivades de la realització d'estades en centres d'I+D i de la matrícula en els ensenyaments de doctorat, l'import total de l'ajuda és de 6.860 euros.  
  
Cinqué. Termini de presentació de sol·licituds  
El termini de presentació de sol·licituds és de deu dies hàbils i s'obrirà l'endemà de la data de publicació de l'extracte d'aquesta convocatòria en el Diari Oficial de la Generalitat Valenciana (DOGV).  
  
Sisé. Altres dades  
Amb la sol·licitud ha d'aportar la documentació següent:  
a. DNI, permís de residència vigent (en el cas de persones estrangeres no comunitàries) o NIE (per a les persones estrangeres comunitàries).  
b. Curriculum vitae abreujat (CVA).  
c. Justificant de matrícula o admissió en un programa de doctorat per al curs 2023-2024.  
d. Declaració de gaudi d'anteriors contractes predoctorals (annex III).  
e. Expedient acadèmic i altres mèrits curriculars.  
f. Memòria justificativa de l'impacte de la realització d'aquest projecte en la seua carrera investigadora, així com el valor aportat al centre i a l'equip receptor.  
El currículum abreujat (CVA) dels/de les candidats/es són considerats documents indispensables per a completar la sol·licitud d'ajuda, i per tant no poden ser millorats en un moment posterior a la finalització del termini de sol·licitud, ni s'acceptarà la inclusió d'informació que no estiga continguda en la sol·licitud.  
  
Elx, 27 de novembre de 2023. El rector: Juan José Ruíz Martínez.